 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራውያን ስደተኛታት ካብ ሊብያ ክግዕዙ ጸውዒት ቀሪቡ 14 መስከረም 2018 ሎሚ 14 መስከረም ኣብ ዝተፈላለዩ ሃገራት ዝርከቡ ኤርትራውያን ትካል ስደተኛታት ውድብ ሕቡራት ሃገራት UNHCR ነቶም ኣብ መዳጎኒታት ሊብያ ኣብ ሕማቕ ኩነታት ተታሒዞም ዝርከቡ ኤርትራውያን ስደተኛታት ናብ ውሑስ ቦታ ከግዕዞም ዝጽዉዕ ሰላማዊ ሰልፍታት ከካይዱ ውዒሎም ስርዓት ሙዓመር ጋዳፊ ኣብ 2011 ብደማዊ ህዝባዊ ናዕቢ ካብ ዝዕሎ ጀሚሩ እታ ሃገር ኣብ ቀጻሊ ግጭትን ዘይምርግጋእን ትርከብ እዛ ብዝተፈላለዩ ዕጡቓት ጉጅለታት ናብ ቃጽዖታት ዝተመቓቐለት ሊብያ ካብ ዝተፈላለያ ሃገራት ኣፍሪቃ ዝወሓዙ ስደተኛታት ዝእከቡላ ድማያ- ቅድሚ ናብ ኣወርጳ ንምስጋር ኣብ ዘይውሕሳት ጃላቡ ምስቃሎም ኤርትራዉያን ስደተኛታት መወዳእታ ዘይብሉ ትጽቢት ስደተኛታት ኣብ ሊብያ ልዕሊ 100 ስደተኛታት ኣብ ማያት ሊብያ ጢሒሎም ኤርትራውያንን ኢትዮጵያውያን እሱራት ኣብ ሊቢያ ፈተነ መጭወይቲ ተኻይዱልና ይብሉ ውድብ ሕቡራት ሃገራት ደተኛታት ካብ ሊብያ ናብ ኒጀር የግዕዝ ምንጪ ስእሊ, MERON ESTIFANOSTWITTER መግለጺ ስእሊ, ኤርትራውያን ስደተኛታት ኣብ መዳጎኒ ሊብያ ኣብ 2018 እንተኾነ ግና ኣውሮጳ ኣፈደገኣ ኣብ ምሽጋጥ ኣብ እትነጥፈሉ ዘላ እዋን ካብ ሊብያ ክሓልፉ ዘይካኣሉ ስደተኛታት ኣብ መዳጎኒታት ናይዞም ዕጡቓት ጉጅለታት ይተሓዙለዉ ብኣሽሓት ዝቑጸሩ ኤርትራውያንን ኢትዮጵያውንን ኣካል ናይቲ ኣብዞም መዳጎኒታት ዝካየድ ዘሎ ዓመጽን ሕማቕ ኩነታትዮም ኣውያት ናይዞም ዓለም ክትረድኦም ዝጽውዑ ዘለዉ ስደተኛታት ንምቅላሕ ድማዮም እዞም ሰልፈኛታት ድምጾም ዘስምዑ ዘለዉ ነበርቲ ዓዲ እንግሊዝ ዝኾኑ ኤርትራውያንን እንግሊዛውያንን ዝርከብዎም ተጣበቕትን ተሓለቕትን መሰል ስደተኛታት ኣብ ፊት ቤት ጽሕፈት ትካል ስደተኛታት ውድብ ሕቡራት ሃገራት UNHCR ብምትእኽኻብ ዓለም ነቶም ኣብ ሓደገኛ ኩነታት ዝርከቡ ስደተኛታት ቆላሕታ ክትገብረሎም ጸዊዖም ኣብ ሃገረ ሆላንድ ጥልያንን ስዊዘርላንድን ዝርከቡ ኤርትራውያንውን ተመሳሳሊ ጻዊዒት ንምቕራብ ሎሚ ሰላማዊ ሰልፍታት ከም ዘካየዱ ተፈሊጡ ሓደ ካብቶም ቀንዲ ኣንቀልትን ኣወሃሃድትን ናይቲ ሰላማዊ ሰልፊ ዝኾነ መንእሰይ ሻም ገብሪኤል ዕላማ ነይቲ ሰልፊ ክገልጽ እንከሎ ዩ ኤን ኤች ሲ ኣር ትካል ስደተኛታት ውድብ ሕቡራት ሃገራት ዝገብርዎ ዘለዉ ጻዕሪ ዋላኳ ጽቡቕ ይኹን ግን ውሒዱ እቲ ዝገብርዎ ዘለዉ ጻዕሪ ክውስኹ ዝያዳ ሰብ ንክሕግዙ ኢና ንጽውዕ ዘለና ብካልኣይ ደረጃ ድማ እተ ትካል ነተን ክሕግዛ ዝኽእላ ሃገራት ተራአን ክጻወታ ከተባብዑ ንምጽዋዕዩ ይብል እቲ ትካል ንውሑዳት ቀዳምነት ክወሃቦም ኣለዎ ዝበሎም ደቂ ኣንስትዮን ቆልዑን ካብ ሊብያ ናብ ኒጀር ብምግዓዝ ናብ ሳልሳይ ሃገር ከስግር ጸኒሑዩ እቶም ዝበዝሑ ግና ኣብ ዝተፈላለዩ መዳጎኒታት ተታሒዞም መጻኢኦም እንታይም ምዃኑ ኣብ ዘይፈልጥሉ ኩነታት ከም ዝርከቡ ንቢቢ ትግርኛ ክሕብሩ ጸኒሖም ኣለዉ ኣብ ሊብያ ዘሎ ኩነታት ብጣዕሚ ዘስካሕክሕዩ ክመዚ ዝኣመሰለ ግፍዒ ኣብ ሰብ ዳርጋ ርኢና ኣይንፈልጥን ኢና ብጀካካ እቲ ናይ ሲናይ ዝነበረ ኩነታት ሰብ ይእሰር ይዕመጽ ይቕጥቀጥ ይሽየጥ ይህረም ይቕተል ብምባል ሻም ይገልጽ እቲ ኩነታት በቲ ኣብታ ሃገር ዘሎ ውግእ ሓድሕድ ከም ዝተጋደደ ብምጥቃስ ኤርትራውያን ስደተኛታት ኣግዕዝዎም ብምባል ጻዊዒቶም የቕርቡ ከም ዘለዉ ንቢቢሲ ተዛሪቡ ምክትል ሓላፊ ትካል ስደተኛታት ሕቡራት ሃገራት ኣብ ዓባይ ብሪጣንያ ማቲው ሶልትማርሽ ብወገና ነቶም ኣብ ልብያ ብዘይ ኣጋባብ ተቐይዶም ዝሳቐዩ ዘለዉ ስደተኛታት ኣብ ሕማቕ ኩነታት ከም ዘለው ተገንዚብና ንምሕጋዞም ንጽዕር እኳ እንተሃለና ገለ ክፋላት ልብያ ግን ካብ ቁጽጽር መንግስቲ ወጻኢ ብምዃነን ንምእታወን ይኹን ንምሕጋዝ ተኽእሎታትና ድሩት ጌርዎ ይርከብ ምስኣን ዑቕባ ዝህባ ሃገራት ድማ ዓቢ ብድሆ ኮይኑና ኣሎ ንሕጂ ግን ነዞም ተወኪሎም ኣብዚ መጺኦምና ዘለው ልኡኻት ሕቶኦም ተቐቢልና ናብ ቀንዲ ቤት ጽሕፈትና ጄኔቫ ክንሰዶ ኢና እቲ ምግዓዝ ናይቶም ስደተኛታት ናብ ውሑስ ቦታ ግን ኣብ ድሌት ተቐበልቲ ሃገራትዩ ዝምርኮስ መግለጺ ስእሊ, እቶም ስደተኛታት ኣብ ሕማቕ ኩነታት ከም ዝርከቡ ጸብጻባት ካብ ሊብያ ክሕብሩ ጸኒሖምዮም እዞም ኣብ ማሕቡስ ሊቢያ ንኣዋርሕ ዓመጽን መግረፍትን ጥራሕ ዘይኮነ ምልሻ ሊቢያ ንምጭዋይ እዞም እሱራት ኣብ ዝገበርዎ ውግእ ሕድሕድ ግዳያት ምኻኖም ናይ ብጽሑልና ኣውያት ብዝተፈላለዩ ማዕከናትን መራኸቢታትን ከስምዑኳ እንተፈተኑ ክሳብ ሕጂ ብዘይ ረዳኢ ኣውያት ኣብ መንቀራቕሮ ይርከቡ ነዚ ክፈትሐኦ ወይ ክሕግዝኦም ዘለወን ድማ ውዱብ ሕቡራት ኤውሮጳ እየን ይብል ሓደ ካበቶም ተሳተፍቲ ዝኾነ ረድኢ ዓይቡ ካብ ሎንዶን ነባሪ ዓባይ ብሪጣንያ ዝኾነ ኣፍሪቃዊ ኦሉ ፊሚሻካ ብወገኑ ኣፍሪቃውያን ጸገምና መራሕትና ብምዃኖም ሓንቲ ብሓባር ኬንና ጸገምና ክንፈትሓላ እንኽእል ንኹልና እትሓቁፍ ኣፍሪቃዊት ከተማ ክንፈጥርን ንሽግራትና ኣብኣ ክንፈትሕን ይግብኣና እዩ ምሕጽንትኡ ብፍላይ ድማ ናይ ኤርትራውያን ቅጥዒ ዘይብሉ ስደት ከልበትበትን ሞትን ምድረበዳ እቶም መራሕቲ ዝፈጠርዎ ብምዃኑ እዚ ሕጂ ኣብ ሞንጎ ኤርትራን ኢትዮጵያን ዝግበር ዘሎ ውዕል ሰላም መፍትሒ ከኸውን ይኽእልዩ ዝብል እምነትዩ ዘለዎ ብኣንጻሩ ግን ሻም ገብሪኤል ሰብኣዊ መሰልና ከሳብ ዝይተኸበረን ዲሞክራሲያዊ ፍትሒ ንኤርትራውያን ኣብ ኤርትራ ክሳብ ዘይነገሰን እዚ ዝግበር ዘሎ ጉያ ጉያ ናብ ዓድና ክንምለስ ከተባብዓናን ነዚ ድምጺ ኣልቦ ህልቂት ክገትኦን ዝኽእል ከምዘይኮነ ንኹሉ ቅሉዕ ምስጢርዩ መግለጺ ስእሊ, ሃገራት ኣውሮጳ ፍታሕ ከናድያሎም ትካል ስደተኛታት ክሰርሕ ኣለዎ ይብሉ እቶም ሰልፈኛታት ስለዚ ነዞም ኣብ ጸልማት ዘለው ዜጋታት ኢደይ ኢድካ ብምባል ድምጺ ንኹኖም ክብል ምሕጽንትኡ የቕርብ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 